CELEX: 62009TN0137
Language: el
Date: 2009-04-06 00:00:00
Title: Υπόθεση T-137/09: Προσφυγή της 6ης Απριλίου 2009 — Nike internacional κατά ΓΕΕΑ — Muñoz Molina (R10)

6.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/19
            
         Προσφυγή της 6ης Απριλίου 2009 — Nike internacional κατά ΓΕΕΑ — Muñoz Molina (R10)
   (Υπόθεση T-137/09)
   2009/C 129/34
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Nike International Ltd (Όρεγκον, Ηνωμένες Πολιτείες) (εκπρόσωπος: M. de Justo Bailey, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Aurelio Muñoz Molina (Santa Pola, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να τροποποιήσει την προσβαλλομένη απόφαση καθόσον αυτή καταλήγει στο συμπέρασμα ότι η προσφυγή είναι απαράδεκτη, να την κρίνει παραδεκτή και να αναθέσει στο τμήμα προσφυγών να εξετάσει ακολούθως το βάσιμο της προσφυγής·
            
         
               —
            
            
               επικουρικώς, να αναγνωρίσει ότι το τμήμα προσφυγών και το τμήμα ανακοπών παρέβησαν το άρθρο 73 του κανονισμού για το κοινοτικό σήμα και να δώσει αναδρομικώς τη δυνατότητα στην προσφεύγουσα, ως εκδοχέα του προγενεστέρου δικαιώματος, να άρει τις παρατυπίες και/ή, τουλάχιστον, να διατάξει τη σωστή επίδοση της αποφάσεως στον εκπρόσωπο του προγενεστέρου δικαιούχου (DL Sports & Marketing Ltda.).
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Aurelio Muñoz Molina
   
      Σήμα προς καταχώριση: Λεκτικό σήμα «R10» (αίτηση καταχωρίσεως υπ’ αριθ. 4 813 713), για προϊόντα και υπηρεσίες των κλάσεων 18, 25 και 35
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το μη καταχωρισμένο ισπανικό σήμα «R10»
   
      Απόφαση του τμήματος ανακοπών: Απόρριψη της ανακοπής για τυπικούς λόγους και, συγκεκριμένα, λόγω παραβάσεως του άρθρου 58 του κανονισμού (ΕΚ) 40/94 του Συμβουλίου, για το κοινοτικό σήμα (1), και του κανόνα 49, παράγραφος 1, του κανονισμού (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (2)
   
   
      Απόφαση του τμήματος προσφυγών: Απόρριψη της προσφυγής ως απαράδεκτης
   
      Λόγοι ακυρώσεως: Εσφαλμένη εκτίμηση των προϋποθέσεων του παραδεκτού της παρούσας προσφυγής, παράβαση της υποχρεώσεως προς αιτιολογία και μη ακρόαση του αντιδίκου.
   
      (1)  ΕΕ 1994, L 11, σ. 1.
   
      (2)  ΕΕ 1995, L 303, σ 1.